Torshov naturreservat

Torshov naturreservat er et område med lite påvirket ravineskog på vestsiden av elva Leira i Gjerdrum kommune. Området ligger på marin leire, og vegetasjonen domineres av gammel granskog. Her er relativt mye død ved som gir muligheter for sjeldne arter. I området er det også arealer med flommarkskog, som er en naturtype det er vernet lite av i Norge. Det er ikke tillatt å endre naturmiljøet. Dyr og planter er vernet, men ordinær jakt er tillatt, det samme er sanking av bær og matsopp. Motorisert ferdsel er fobudt, og det er heller ikke tillatt å brenne bål. Referanser